เซียรังสิต-แจ้งวัฒนะ-ชินเขต-แบริ่ง 4 พิกัดจุดอ่อนน้ำท่วมตะเข็บกรุงเทพฯ
กทม.ถกปริมณฑลรับฤดูฝน,ที่ศาลาว่าการ กทม. เมื่อวันที่ 5 มิ.ย. นายชยพล ธิติศักดิ์ อธิบดีกรมป้องกันและบรรเทาสาธารณะภัย (ปภ.) เป็นประธานการประชุมความร่วมมือการบริหารจัดการน้ำระหว่าง กทม. กับ 5 จังหวัดปริมณฑล และหน่วยงานที่เกี่ยวข้อง เพื่อเตรียมการป้องกันและแก้ไขปัญหาอุทกภัยในช่วงฤดูฝนปี 2561 โดยมี พล.ต.อ.อัศวิน ขวัญเมือง ผู้ว่าฯ กทม. ผู้แทน 5 จังหวัดปริมณฑล กรมอุทกศาสตร์ กรมชลประทาน กรมอุตุนิยมวิทยา ร่วมประชุม พล.ต.อ.อัศวินกล่าวว่า ฤดูฝนเริ่มตั้งแต่ปลายเดือนพฤษภาคมที่ผ่านมา ซึ่งคาดว่าจะสิ้นสุดประมาณช่วงเดือนตุลาคม กทม.และหน่วยงานที่เกี่ยวข้องจึงเตรียมความพร้อมวางแผนแก้ไขปัญหาล่วงหน้า โดยเฉพาะพื้นที่รอยต่อระหว่างจังหวัด จะร่วมกันแก้ปัญหาได้อย่างไรบ้าง โดยปีนี้ กทม.คาดว่าปัญหาน้ำจะมีผลกระทบต่อประชาชนจะไม่มากนัก หรืออาจมีบ้างเล็กๆน้อยๆ แต่น้อยกว่าปีที่แล้วแน่นอน,ผู้สื่อข่าวรายงานว่า ที่ประชุมได้มีการหารือถึงการประสานงานร่วมกันกับจังหวัดปริมณฑลและหน่วยงานที่เกี่ยวข้อง เพื่อแก้ไขปัญหาน้ำท่วมขังเนื่องจากฝนตก หนัก 4 จุดหลัก ได้แก่ 1. ถนนพหลโยธิน บริเวณหน้าเซียรังสิตถึงแยกลำลูกกา ซึ่งเป็นพื้นที่รอยต่อระหว่างกรุงเทพฯ-จ.ปทุมธานี 2. ถนนแจ้งวัฒนะ ช่วงคลองประปาถึงศูนย์ราชการ พื้นที่รอยต่อระหว่างกรุงเทพฯ-จ.นนทบุรี 3. ถนนงามวงศ์วาน บริเวณซอยชินเขต 2-คลองประปาและหมู่บ้านชินเขต พื้นที่รอยต่อระหว่างกรุงเทพฯ-นนทบุรี และจุดที่ 4 ถนนสุขุมวิท บริเวณสถานีรถไฟฟ้าแบริ่ง ซอยลาซาลและซอยแบริ่ง พื้นที่รอยต่อระหว่างกรุงเทพฯ-จ.สมุทรปราการ.
ที่ศาลาว่าการ กทม. เมื่อวันที่ 5 มิ.ย. นายชยพล ธิติศักดิ์ อธิบดีกรมป้องกันและบรรเทาสาธารณะภัย (ปภ.) เป็นประธานการประชุมความร่วมมือการบริหารจัดการน้ำระหว่าง กทม. กับ 5 จังหวัดปริมณฑล
น้ำท่วม,ปริมณฑล,ฤดูฝน,ชยพล ธิติศักดิ์,อัศวิน ขวัญเมือง,ข่าวทั่วไป